Tajan

**Tajan** je zaštićeno područje prirode i nalazi se na teritorijama opština Kakanj (15,4%) i Zavidovići (84,4%), Federacija BiH, Bosna i Hercegovina. Najviša nadmorska visina spomenika prirode iznosi 1.297 m.

U orografskom pogledu područje je heterogeno. Prostor čine:
* kanjon Mašice, dubine do 350 metara, a na pojedinim mjestima širine samo 3 m. Kada se kanjon od kiša napuni vodom nastaje potok Suhodol. Kanjon je bogat i brojnim pećinama, staništem medvjeda u zimskom periodu.
* kanjon Suhe i Duboke Tajašnice, 
* speleološki objekti: jama „Atom“ i  „Javor“, Omladinska jama i „Lukina pećina“, sa brojnim pećinskim ukrasima
* jezero na Mašici, nastalo pregrađivanjem lokalnog potoka, uređen i pretvoreno u ribogojilište sa potočnom pastrmkom.
* vodopadi rijeke Gostović, atraktivni za kajakaštvo
* Mašička stijena, 
* kameni mostovi sa pećinama, 
* paleontološki lokaliteti, 
* arheološki lokaliteti, 
* kraško vrelo Suhe, 
* šume i 
* geološka raznolikost te endemske biljke i životinje.

U području Spomenika prirode Tajan raste nekoliko endemskih biljaka dinarskog sustava. Najznačajnija endemska biljka koja raste samo u području planine Tajan je Gregersenova mlječika (*Euphorbia gregersenii fam. Euphorbiaceae.*). Vrsta je zaštićena i nalazi se na međunarodnoj crvenoj listi ugroženih biljnih vrsta (1997 IUCN Red list of threatened plants).

Područje Spomenika prirode Tajan obiluje divljim životinjama jer je cijelo područje nenastanjeno i prekriveno šumama. Pored velikih sisavaca potrebno je spomenuti i pećinske vrste insekata, pauka i gmizavaca koje nastanjuju mnogobrojne podzemne šupljine. Posebno se ističu pećine kao idealno zimsko stanište za šišmiše koji su jako ugroženi u Europi (najugroženiji sisar) i mrke medvjede. Potoci obiluju potočnim pastrmkama i rakovima. U ovim pećinama otkriveni su palenteološki nalazi stari i do 15000 godina, vrste koja je izumrla u pleistocenu, pećinski medvjed (ursus spelaeus), pećinska hijena (Cave hyaena) i crveni jelen (Cervus elephus). U Ukrasnoj pećini je pronađena endemska vrsta koja je dobila ime po Tajanu - Tajanska pećinska mokrica (*Cyphonetes tajanus*).

## Zaštićeno područje
Tajan je proglašen za zaštićeno podruje, slijedećih karakteristika:
* zaštićeno je područje od: 2008. godine
* kategorija: III - spomenik prirode
* broj zona zažtite: dvije. Prva zaštićena zona obuhvata skoro 82% ukupne površine i nalazi se na području opštine Zavidovići, a u drugu zaštićenu zonu spada preostali dio koji se nalazi na području opštine Kakanj.
* površina: 4.948,35 ha, od čega 4.038,35 ha pripada opštini Zavidovići, a 910,00 ha opštini Kakanj.
* upravljač: Javno preduzeće „Šumsko-privredno društvo Zeničko-dobojskog kantona“
* mjesto:  Zavidovići, Kakanj

Sve lokacije i aktivnosti su jasno naznačene raznim tablama, strelicama i planinarskom markacijom. Da se lokalitet Spomenika prirode Tajan ponudi posjetiteljima kao gotov turistički proizvod i pretvori u atraktivnu turističku destinaciju pobrinuli su se izvanredni poznavaoci ovog područja i 
Turistička zajednica Zeničko-dobojskog kantona, u saradnji s Evropskom unijom, realizirala je projekt uređenja parka, pretvorivši ga u ponudu kojom se nude adrenalinske i avanturističke ture, upotpunjene ponudama ekoturizama, geoturizama i sportskog turizma.

## Reference